OpenLLM-France/wikimedia huggingface dataset:
# Eleccions al Parlament del Regne Unit de 1983

Les eleccions al Parlament del Regne Unit de 1983 es van celebrar el 9 de juny de 1983.
El Partit Conservador, dirigit per Margaret Thatcher, va obtenir la victòria electoral més àmplia des de la victòria laborista el 1945.
El Partit Laborista va perdre més de 50 diputats i el seu líder Michael Foot va dimitir.
L'Aliança SD-Liberals (que després s'unirien en el partit Liberal Demòcrata) va obtenir el doble d'escons, consolidant-se com la tercera força política del país.

## Resultats

| Partit | Líder | Vot popular | % | Escons | Canvi (de 1983) |
| Partit Conservador | Margaret Thatcher | 13.012.316 | 42,3% | 397 | +37 |
| Partit Laborista | Michael Foot | 8.456.934 | 27,6% | 209 | -51 |
| Aliança SD-Liberals | David Steel | 7.780.949 | 25,4% | 23 | +14 |
| Partit Nacional Escocès | Alex Salmond | 331.975 | 1,1% | 2 | |
| Partit Unionista de l'Ulster | James Molyneaux | 259.952 | 0,8% | 11 | +2 |
| Social Democratic and Labour Party | John Hume | 137.012 | 0,5% | 1 | -1 |
| Plaid Cymru | Dafydd Wigley | 125.309 | 0,4% | 2 | |
| Partit Unionista Democràtic | Ian Paisley | 152.749 | 0,5% | 3 | +1 |
| Sinn Féin | Gerry Adams | 102.701 | 0,3% | 1 | +1 |
| Partit Popular Unionista de l'Ulster | James Kildefer | 22.871 | 0,1% | 1 | +1 |
| Partit Ecologista | | 54.299 | 0,3% | - | 0 |
| Partit Nacional Britànic | John Tyndall | 14.621 | 0,1% | - | 0 |
| National Front | Tom Holmes | 27.065 | 0,1% | - | 0 |
| Mebyon Kernow | Richard Jenkin | 1.151 | 0,1% | - | 0 |

## Referències

* ↑ «1983: Thatcher triumphs again» (en anglès). BBC News, 05-04-2005 [Consulta: 8 juny 2010].

## Bibliografia

* F. W. S. Craig, British Electoral Facts: 1832-1987
# Hnaberd

Hnaberd —Հնաբերդen en idioma armeni, també romanitzat com Khnaberd; anteriorment, Kyrkhdagirman i Kirkhdagirman- és una ciutat a la Província d'Aragadzotn d'Armènia. La ciutat té una església del segle V i el que va ser una gran fortalesa de l'època del regne d'Urartu.

## Vegeu també

* Llista de castells d'Armènia

## Notes

* ↑ Kiesling, Braady. «Rediscoving Armenia» (PDF) (en anglès). Erevan / Washington: yerevan.usembassy. gov. armenia. Arxivat de l'original el 2009-03-25. [Consulta: 12 setembre 2016].

## Enllaços externs

* Informe dels resultats del 2001 Armenian Cens, Servei Estadístic Nacional de la República d'Armènia
# Coc borratxo

El coc borratxo, també conegut simplement com a borratxo, és un pastís de la gastronomia dels Països Catalans consistent bàsicament en un pa de pessic que, després d'haver estat cuit, s'empapa d'una solució de xarop i un licor. S'obté així un pastís molt sucós i perfumat. Es pot fer casolà, però és també molt habitual comprar-lo a talls a les fleques i pastisseries.
Preparacions d'aquest tipus existeixen també en altres cuines, per exemple el babà al rom, etc.
Gastronomia dels territoris catalanoparlants :
Companatges i condiments :
# David Chalmers

David Chalmers (nascut el 20 d'abril de 1966), és un filòsof australià especialitzat en la ment, influït per Daniel Dennett. Un dels seus conceptes més famosos és el salt explicatiu, o la impossibilitat d'explicar satisfactòriament els qualia o fenòmens subjectius a altres persones, problema que afecta a la teoria de la comunicació i la consciència. Ha usat repetidament els zombies com a experiment mental, posant el supòsit que fossin individus físicament igual als humans, en un món idèntic, però sense les seves percepcions. Els debats de com afectaria això a qüestions d'identitat continua viu.
# Casa Maristany

La Casa Maristany és una obra de Vilanova i la Geltrú (Garraf) protegida com a Bé Cultural d'Interès Local.

## Descripció

Es tracta d'un edifici entre mitgeres fent cantonada ocupant un extrem de mansana, amb pati posterior i destinat a habitatge unifamiliar.
L'immoble és de planta irregular compost d'un cos entre mitgeres de planta baixa i tres pisos i un segon cos de planta baixa fent cantonada.
Hi ha cobertes inclinades i terrats. El cos lateral té arcs de mig punt, columnes dòriques i barana de balustres amb coberta de barbacana d'embigat de fusta.
Les parets exteriors són de paredat comú i totxo.
La façana principal es compon segons cinc eixos verticals amb portals d'arc rebaixat a la planta baixa, balcons d'obertura amb llinda de volada ampla decreixent i finestres amb llinda les plantes pis. La façana lateral presenta finestres amb llinda i galeries d'arcades de mig punt. El coronament consta d cornisa, tortugada i barbacana.

## Referències

* 1 2 3 4 5 «Casa Maristany». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 20 novembre 2017].
# Diosaz

La Diosaz o Diose és un torrent de l'Alta Savoia, situat al massís de les Aiguilles Rouges.
La Diosaz baixa del Mont Buet, després ressegueix una vall encaixada i deshabitada abans de desembocar al riu Arve a Servoz.
Una presa hidroelèctrica es va instal·lar a la vall de la Diosaz: la presa de Bajulaz.
La vall és molt profunda i forma un engorjat conegut amb el nom de Gorges de la Diosaz. Es tracta d'una atracció turística reputada, amb un sender que permet una visita completa al lloc i està construït parcialment amb passarel·les sobre les aigües del torrent, cosa que fa de la visita un espectacle.
El nom Diosaz ha servit per a la marca d'esports francesa Decathlon per a donar nom a diferents dels seus productes.

## Referències

* ↑ Les Gorges de la Diosaz - Chamonix Mont-Blanc site touristique (francès) i (anglès)
# Espuri Papiri Cras

Espuri Papiri Cras (en llatí Spurius Papirius Crassus) va ser un fou un magistrat romà. Formava part de la gens Papíria, una família plebea de l'antiga Roma.
Va ser tribú amb potestat consular l'any 382 aC. Luci Papiri Cras II, un dels seus col·legues, i ell mateix, van dirigir un exèrcit contra Velitres i van combatre amb èxit contra aquesta ciutat i contra la seva aliada Praeneste.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 882.
# Civeta de palmera de Hose

La civeta de palmera de Hose (Diplogale hosei) és un membre de la família dels vivèrrids. Rep el seu nom del zooleg Charles Hose. Només s'ha vist als boscos de Borneo, a l'est de Malàisia, i a Brunei.
Aquesta civeta és coneguda pels 15 espècimens dels museus, l'última de les quals fou capturada el 1955. Uns pocs albiraments recents, inclouen una captura a Brunei (Yasuma 2004) i una fotografia registrada per una trampa de càmera als boscos del Parc nacional de Kinabalu, a Sabah (Wells et al. 2005). Una altra imatge d'una captura d'una trampa de càmera agafada a Kalimantan podria ser d'aquesta espècies, però la seva autenticitat ha generat una discussió controvertida (Chapron et al. 2006). Els pocs registres no pertemetent actualment una avaluació adequada de la seva distribució i del seu hàbitat. Encara que la majoria de registres provenen dels boscos de muntanya, també es poden trobar als boscos de dipterocarpàcies de les terres baixes. La pèrdua i canvi d'hàbitat forestals són amenaces per la investigació d'aquestes espècies petites de civeta.
Aquest tàxon fou anomenat en honor del zoòleg, etnòleg i funcionari britànic Charles Hose.

## Anatomia

La civeta de palmera de Hose té una longitud de cos que varia entre 47 i 54 centímetres, i una cua que fa entre 28 i 33 centímetres. Tenen un pelatge que va del marró fosc al negre a l'esquena, la cua, les potes i la part superior del cap, i un color més pàl·lid a la resta del cos.

## Dieta

S'alimenta de cucs i insectes

## Bibliografia

* Ronald M. Nowak: Walker's Mammals of the World. Johns Hopkins University Press, 1999 ISBN 0-8018-5789-9

## Referències

* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 197. ISBN 978-0801893049.
* Hon, J. i Azlan, M.J. Diplogale hosei. UICN 2008. Llista Vermella d'espècies amenaçades de la UICN, edició 2008, consultada el 22 març 2009. Listed as Vulnerable (VU A2c+3c v3.1)
* Lioncrusher's Domain (including illustration) Arxivat 2007-09-27 a Wayback Machine. (anglès)
* Yasuma, S. (2004) Observations of a live hose's civet Diplogale hosei. Small Carnivore Conservation 32: 12-14. (anglès)
* Wells, K., Biun, A. i Gabin, M. (2005). Viverrid and herpestid observations by camera and small mammal cage trapping in the lowland rainforests on Borneo including a record of Hose's civet, Diplogale hosei. Small Carnivore Conservation 32: 12-14. (anglès)
* Chapron, G., Veron, G. i Jennings, A.P. (2006). New carnivore species in Borneo may not be new. Conservation News. Oryx 40: 134 (anglès)
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Hmong

«Hmong» té aquests significats:
* Idioma Hmong: Hmong (llengua)
* Ètnia asiàtica Hmong: Hmong (ètnia)
# Coc (orador)

Coc (en llatí Coccus, en grec antic Κόκκος) fou un orador atenenc que segons Suides va ser deixeble d'Isòcrates d'Atenes i va escriure diversos discursos retòrics (λόγους ῥητορικούς). Per unes paraules de Quintilià s'ha suposat que era anterior a Isòcrates i fins i tot a Lísies, però això no es pot assegurar, perquè Quintilià fa una distinció comparativa dels estils de cada un, i no parla de la seva època.

## Referències

* ↑ Coccus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 809
Viccionari
# Global Network Initiative

Global Network Initiative (GNI) és una organització no governamental amb el doble objectiu d'evitar censura d'Internet per governs autoritaris i protegir els drets d'intimitat d'Internet d'individus. És patrocinat per una coalició de corporacions multinacionals, organitzacions sense ànim de lucre i universitats.

## Participants

Els patrocinadors de la Global Network Initiative inclouen:
* Berkeley's School for Information
* Electronic Frontier Foundation
* Google
* Universitat Harvard (Berkman Center)
* Human Rights Watch
* International Business Leaders Forum
* Internews
* Microsoft
* Universitat de Hong Kong (Journalism and Media Studies Centre)
* University of Southern California (Annenberg School)
* University of St. Gallen (Research Center for Information Law)
* World Press Freedom Committee
* Yahoo!
Amnistia Internacional va participar en la formació i capacitació del grup, però va retirar el seu suport basada en el que va percebre com debilitat de principis i una manca de resultats tangibles.

## Referències

* ↑ «Internet Rights Protection Initiative Launches» (en anglès). Human Rights Watch. [Consulta: 6 març 2009].
* ↑ «Participants» (en anglès). Global Network Initiative. Arxivat de l'original el 2013-06-20. [Consulta: 22 gener 2010].
* ↑ «Amnesty criticises Global Network Initiative for online freedom of speech» (en anglès). The Guardian. [Consulta: 22 gener 2010].

## Enllaços externs

* Pàgina oficial(anglès)
# Dinosauromorfs

Els dinosauromorfs (Dinosauromorpha), o dinosaures en sentit ampli, són un clade de sauròpsids arcosauromorfs que inclou els dinosaures i diversos gèneres estretament emparentats amb aquests, però no considerats estrictament dinosaures. Els ocells (descendents dels dinosaures) són els únics dinosauromorfs que han arribat als nostres dies.

## Filogènia

El grup germà dels dinosauromorfs són els pterosaures; la majoria dels gèneres pertanyen al clade Dinosauria:
| Ornithodira | Pterosauromorpha  Pterosauria Dinosauromorpha Lagerpeton  Dinosauriformes  Marasuchus Pseudolagosuchus Silesaurus Eucoelophysis  Dinosauria   Saurischia  Herrerasauridae  Eusaurischia  Theropoda Sauropodomorpha Ornithischia |

## Referències

* ↑ Ezcurra, M.D. (2006). "A review of the systematic position of the dinosauriform archosaur Eucoelophysis baldwini Sullivan & Lucas, 1999 from the Upper Triassic of New Mexico, USA." Geodiversitas, 28(4):649-684.
Avemetatarsalia / Pan-Aves :
Regne: Animalia
Filum: Chordata
Classe: Sauropsida
Clade: Archosauria :
Vegeu també: Ornithoscelida
Phytodinosauria
Origen dels ocells :
# Casa Busquets (Ripoll)

La Casa Busquets és una obra de Ripoll protegida com a Bé Cultural d'Interès Local.

## Descripció

Casa formada per planta baixa i tres pisos. L'accés a l'interior de l'immoble es fa per la carretera d'Olot. Les façanes que donen a la carretera i al carrer presenten obertures de punt rodó i altres de mig punt rebaixat. A la primera i a la segona planta gairebé totes les obertures són balcons; per planta hi ha un balcó que uneix els dos plans de façana. El sòcol de les dues façanes presenta pedra treballada. Una motllura separa cadascun dels nivells. Les baranes dels balcons de ferro estan treballades. La decoració de la façana és a base d'incisions verticals i horitzontals, i alternança a l'hora de tractar les pedres: llises i amb textura. La façana posterior no presenta cap element estructural o decoratiu a destacar. La teulada és a tres aigües.
La casa fou feta en diverses etapes. L'any 1935 es va ampliar en alçada.

## Referències

* 1 2 «Casa Busquets». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 18 març 2019].
# Erg Chebbi

Erg Chebbi (en àrab: عرج شبّي) és l'únic erg del Sàhara al Marroc.
L'erg té una llargària de 22 km (de nord a sud) i 5 km d'amplària, i les seues dunes tenen una alçada màxima de 150 m. Localitzat a uns 40 quilòmetres al sud-est d'Erfoud, els pobles situats als peus de les dunes són Hassi-Labiad i Merzouga, que reben la major part dels turistes que visiten l'erg.
# Hmad U-Musa

Sidi Hmad U-Musa (vers 1460 - 1563) fou un sant musulmà del sud del Marroc, declarat patró del Sus. Està enterrat a la comarca de Tazerwalt i la seva tomba és objecte de veneració. Va morir amb més de 100 anys, en 1563.

## Referències

* Faure, A. " Ḥmād U-mūsā". Encyclopaedia of Islam, segona edició. Brill Online, 2012. 6 de maig de 2012 <http://referenceworks.brillonline.com/entries/encyclopaedia-of-islam-2/hmad-u-musa-SIM_2916>
# Comunitat índia paiute de Fort Independence

La Comunitat índia paiute de Fort Independence és una tribu reconeguda federalment dels amerindis paiute i xoixoni al comtat d'Inyo, Califòrnia.

## Govern

La Comunitat índia paiute de Fort Independence té la seu a Independence (Califòrnia). La tribu és regida per un consell tribal escollit democràticament.
La inscripció com a membre de la tribu es basa en els registres originals de l'època, 1999, on l'article d'associació de la tribu estableix que en són membres tots els descendents vius dels inscrits originals que tinguin un mínim d'1/16 de sang ameríndia i que no estiguin inscrits en altres tribus.

## Reserva

La Reserva de Fort Independence (36° 50′ 28″ N, 118° 13′ 44″ O﻿ / ﻿36.84111°N,118.22889°O﻿ / 36.84111; -118.22889) a Independence, és una reserva índia reconeguda federalment amb una àrea de 356 acres al comtat d'Inyo. Fou establerta en 1915. En 1990 la reserva tenia 234 acres amb una població de 38 amerindis.

## Referències

* ↑ Pritzker 155
* ↑ "Enrollement requirements of the Fort Independence Indian Community of Paiute Indians." Arxivat 2013-09-27 a Wayback Machine. Native American Indian Tribes of the US. Retrieved 2 July 2012.
* ↑ "Fort Independence Reservation." Arxivat 2015-07-06 a Wayback Machine. SDSU: California Indians and Their Reservations. 2011. Retrieved 2 July 2012.
* ↑ Pritzker 241

## Bibliografia

* Pritzker, Barry M. A Native American Encyclopedia: History, Culture, and Peoples. Oxford: Oxford University Press, 2000. ISBN 978-0-19-513877-1

## Enllaços externs

* Fort Independence Indian Reservation, web oficiale
* Fort Independence Articles of Association Arxivat 2013-01-07 a Wayback Machine., National Indian Law Library
* "Fort Independence Reservation Reduces Waste by 26% through Recycling," US Environmental Protection Agency
# David Torres García

David Torres García (Gandia, 8 de gener de 1978) és un economista i polític valencià, diputat a les Corts Valencianes en la IX legislatura.
Llicenciat en economia de la Universitat de València, especialitzat en cooperació internacional, polítiques i gestio de processos de desenvolupament i gestió d'entitats no lucratives per la Universitat Politècnica de València, UNED i ESADE.
De 2010 a 2015 ha estat director de l'ONG Centre d'Estudis Rurals i d'Agricultura Internacional (CERAI), amb la qual ha estat cooperant al Marroc i al que ha representat a l'Encontre Civil Euromediterrani i a l'Assemblea de ciutadanes i Ciutadans del Mediterrani. En 2013 participà a Fiare Xarxa Valenciana (Banca Ètica) i és membre del secretariat permanent del Fòrum Mundial sobre l'Accés a la Terra (FMAT) i del grup promotor de la Xarxa d'Economia Alternativa i Solidària.
Fou elegit diputat a les eleccions a les Corts Valencianes de 2015.

## Referències

* ↑ «Fitxa de les Corts Valencianes». Arxivat de l'original el 2016-03-03. [Consulta: 17 setembre 2015].
# Casa Cabanyes

La Casa Cabanyes és un edifici del municipi de Lloret de Mar (Selva) que forma part de l'Inventari del Patrimoni Arquitectònic de Catalunya.

## Descripció

És un edifici entre mitgeres de cinc plantes amb terrassa al tercer pis que està format per dues parts diferenciades. La part dreta és la part senyorial i l'esquerra és més senzilla. Bàsicament es distingeixen pel gran balcó cobert del primer pis de la part esquerra. La façana consta de quatre crugies, tres per una banda i una, amb el gran balcó-tribuna, per l'altra.
A la planta baixa hi ha una entrada, convertida en finestra i amb una barana de barrots de terra cuita, amb una llinda d'arc rebaixat i brancals decorats amb motius neoclàssics. Al primer pis hi ha una balconada o tribuna coberta amb panells de ferro forjat i vitralls d'inspiració modernista. La part dreta presenta obertures més senzilles i no tan decorades, amb una balconada correguda al primer pis i balconets al segon, tots decorats i sostinguts amb mènsules decorades. L'edifici està coronat per una cornisa motllurada i una balustrada.

## Història

Aquesta casa data del 1909. En la segona meitat del segle xx, a la part original s'hi afegiren dues plantes. Les mènsules dels balcons són típiques de finals del segle xix i inicis del següent. Eren peces característiques de l'estil neoclàssic tardà i indicaven categoria social i prestigi.

## Referències

* 1 2 3 4 5 6 «Casa Cabañas». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 9 novembre 2014].
# Dauphinea brevilabra

Dauphinea és un gènere d'angiospermes pertanyent a la família de les lamiàcies. Té una sola espècie: Dauphinea brevilabra.
Dauphinea brevilabra és una planta perenne poc coneguda. Va ser descrita per primera vegada a partir d'espècimens que creixien en el Reial Jardí Botànic d'Edimburg. En general, s'assembla al gènere Plectranthus, però té diverses característiques florals úniques. Les fulles són suculentes quant a la textura, brillants i d'un color verd fosc que es torna violeta profund amb l'edat. La inflorescència consisteix en un raïm terminal, laxa, simple amb 6-8 flors de color rosa profund. És una planta de test amb flors interessant, que floreix durant 2 o 3 mesos, durant la tardor (febrer-abril al sud d'Àfrica). Habita als boscos tropicals costaners de Madagascar.

## Referències

* ↑ (ed.), Urs Eggli. Illustrated Handbook of Succulent Plants: Dicotyledons. 1st ed. 2002, corrected 2nd printing.. Berlin: Springer, 2002, p. 291. ISBN 9783540419662 [Consulta: 12 abril 2014].

## Enllaços externs

* http://www.cababstractsplus.org/abstracts/Abstract.aspx?AcNo=20043215555
# Erg (desambiguació)

«Erg» té aquests significats:
* Física i Química: l'erg és una unitat d'energia del sistema cgs.
* Àrab: un Erg és equivalent a un mar de dunes.
** Vegeu també:
*** Erg Chebbi
*** Gran Erg
*** Gran Erg Oriental
# Clar

«Clar» té aquests significats:
* Geografia: An Clár, comtat irlandès
* Biografies:
** Clar (cognom), cognom de família romana
** Gai Sèptic Clar, íntim amic de Plini el jove
** Marc Eruci Clar, general u cònsol romà
** Sext Eruci Clar, cònsol roma
** Gai Eruci Clar, cònsol romà
** Juli Eruci Clar, cònsol romà
# Collazzone

Collazzone és un comune (municipi) de la Província de Perusa, a la regió italiana d'Úmbria, situat uns 25 km al sud de Perusa. L'1 de gener de 2018 tenia 3.448 habitants.
El municipi conté les frazioni d'Assignano, Canalicchio, Casalalta, Collepepe, Gaglietole i Piedicolle.
Collazzone limita amb els següents municipis: Bettona, Deruta, Fratta Todina, Gualdo Cattaneo, Marsciano i Todi.

## Referències

* ↑ «Resident population on 1st January 2018» (en anglès). ISTAT. [Consulta: 15 març 2019].
# Gobio kubanicus

Gobio kubanicus és una espècie de peix cipriniforme de la família dels ciprínids que es troba a Europa: conca del riu Kuban.

## Referències

* ↑ Cuvier G. 1816. Le Règne Animal distribué d'après son organisation pour servir de base à l'histoire naturelle des animaux et d'introduction à l'anatomie comparée. Les reptiles, les poissons, les mollusques et les annélides. Edition 1. Règne Animal (ed. 1) v. 2. i-xviii + 1-532.
* ↑ BioLib (anglès)
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Mendel, J., Lusk, S., Vasil'eva, E.D., Vasil'ev, V.P., Lusková, V., Ekmekci, F.G., Erk'akan, F., Ruchin, A., Košco, J., Vetešník, L., Halacka, K., Šanda, R., Pashkov, A.N. & Reshetnikov, S.I. 2008. Molecular phylogeny of the genus Gobio Cuvier, 1816 (Teleostei: Cyprinidae) and its contribution to taxonomy. Molecular Phylogenetics and Evolution, 47: 1061–1075.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Vasil'eva, E.D., V.P. Vasil'ev i T.I. Kuga, 2004. On taxonomy of gudgeons of the genus Gobio (Gobioninae, Cyprinidae) of Europe: a new gudgeon species Gobio kubanicus from the basin of the Kuban River. J. Ichthyol. 44(9):716-731.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Casa Cafè Progrés

Casa Cafè Progrés és un habitatge del municipi de Figueres (Alt Empordà) inclòs en l'Inventari del Patrimoni Arquitectònic de Catalunya.

## Descripció

Edifici situat a la part baixa de la Rambla Sara Jordà, en ple centre de la ciutat. Edifici entre mitgeres de planta baixa, quatre plantes pis i altell, on es pot observar que inicialment estava format per tres. A la planta baixa allotjava el Cafè Progrés, actualment funciona l'Hotel Rambla. La façana és estreta i ordenada en tres registres usant els ordres clàssics. A la planta baixa i primer pis, ordre dòric amb pilastres adossades i encoixinat (abasta l'hotel, les portes d'accés i un altell). Ordre jònic amb pilastres als dos pisos superiors i coronat per entaulament. La primera, segona i tercera planta pis presenten balconades corregudes, la de la primera planta està suportada per mènsules clàssiques que arrenquen de l'altell. El darrer pis, per sobre de l'entaulament, amb dos balcons, està ordenat per motllures laterals a manera de prolongació visual dels ordres inferiors i coronat per una segona cornisa.

## Història

Rehabilitat per acollir l'Hotel Rambla per l'arquitecta Carme Bosch en els anys 2001-2002.

## Referències

* 1 2 «Casa Cafè Progrés». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 gener 2014].